Diari Oficial de la Generalitat Valenciana


Sumari del DOGV 9370, del 28-06-2022 (2022/6003)

Informació pública de l'informe ambiental i territorial estratègic de la modificació puntual número número 45 del Pla general d'ordenació urbana de la Vall d'Uixó.
-------------------------------------------------------------------------------------------------------------------------------------------------------------------

### Dades del document

Número de DOGV
:   9370

Data del DOGV
:   28-06-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/6003


Data del document
:   22-06-2022

Organisme emissor
:   Ajuntament de la Vall d'Uixó

Tipus de document
:   Anunci

Descriptors 

:   * Vall d'Uixó, la
    * pla d'urbanisme
    * administració local

Informació pública de l'informe ambiental i territorial estratègic de la modificació puntual número número 45 del Pla general d'ordenació urbana de la Vall d'Uixó. [2022/6003]  
Vist l'esborrany de la modificació puntual núm. 45 del PGOU i vist el seu document inicial estratègic, de data de 4 d'abril de 2022.  
Vista la Provisió de l'alcaldessa de data de 5 d'abril de 2022.  
Considerant que l'avaluació ambiental estratègica és l'instrument d'intervenció preventiu establit per a la integració dels aspectes ambientals en la presa de decisions de plans i programes públics i que el marc jurídic actual que resulta d'aplicació el formen la Llei 21/2013, de 9 de desembre, d'avaluació ambiental, en l'àmbit estatal, i el Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge (TRLOTUP), en l'àmbit autonòmic.  
Considerant que l'avaluació ambiental i territorial estratègica correspon a l'òrgan ambiental de l'Ajuntament, a l'ésser la modificació puntual núm. 45 del PGOU una modificació de l'ordenació detallada del sòl urbanitzable en plans avaluats ambientalment, segons s'indica en l'informe jurídic de data 5 d'abril de 2022 i de conformitat amb l'article 49.2 del TRLOTUP.  
Considerant que el document inicial estratègic motiva l'aplicació el procediment simplificat per a la tramitació i que inclou el contingut establit en l'article 52 del TRLOTUP.  
Considerant que, en data 11 d'abril de 2022, s'admet a tràmit el document inicial estratègic i esborrany de la modificació puntual núm. 45 del PGOU, per no concórrer les causes d'inadmissió previstes en l'article 29.4 de la Llei 21/2013 i en l'article 52.4 del Decret legislatiu 1/2021.  
Considerant el tràmit de consultes efectuat a les persones interessades La Vall Verda i L'Arquet - Ecologistes en Acció que, segons consta al servei de medi ambient de l'ajuntament, compleixen els requisits marcats per la normativa, en compliment amb el que es disposa en l'article 5.1.g i h de la Llei 21/2013 i a l'article 48.d i f del Decret legislatiu 1/2021, i sense que hagen efectuat cap al·legació durant el termini previst.  
Considerant l'informe de la cap de Servei de Sostenibilitat, de data de 16 de juny de 2022, en el qual s'estableix que, atés l'esborrany de la modificació puntual núm. 45 del PGOU i el seu document inicial estratègic i, d'acord amb els criteris de l'annex VIII del TRLOTUP, així com al que s'estableix en la Llei 2172013, la modificació puntual núm. 45 del PGOU no té efectes significatius sobre el medi ambient i el territori, resolc:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 45 del PGOU, de conformitat amb l'article 53.2.b i amb els criteris de l'annex VIII del TRLOTUP, corresponent continuar la seua tramitació conforme al capítol III del títol III del llibre I de l'esmentat text refós.  
  
Segon  
Informar que contra la present resolució no es pot interposar cap recurs, sense perjudici dels que, si escau, pertoquen contra l'acte que aprove la modificació del pla, conforme amb l'article 53.7 del TRLOTUP, la qual cosa es fa pública per a general coneixement i perquè tinga els efectes oportuns.  
Així mateix, informar que, de conformitat amb aquest mateix article, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en aqueix diari no s'haguera procedit a aprovar la modificació del pla en el termini màxim de quatre anys des de la publicació.  
  
Tercer  
Publicar aquesta resolució en el Diari Oficial de la Generalitat Valenciana i comunicar-la a l'òrgan promotor i a l'òrgan substantiu, a l'efecte de continuar el procediment d'aprovació de la modificació núm. 45 del PGOU.  
  
La Vall d'Uixó, 22 de juny de 2022.- L'alcaldessa presidenta: Tania Baños Martos.